**ULKOMAALAISTEN SÄILÖÖNOTTOA KOSKEVIEN SÄÄNNÖSTEN TARKISTAMINEN -HANKKEEN KOKOUS**

Aika Keskiviikko 5.3.2014 klo 9.00 - 12.00

Paikka: Sisäministeriö, Vuorikatu 20 A, kh Direktiivi

Paikalla: Annikki Vanamo-Alho, puheenjohtaja SM/MMO

Martti Ant-Wuorinen RVLE

Jutta Gras SM/MMO

Joni Länsivuori SM/PO

Pekka Nuutinen Metsälän vastaanottokeskus

Johanna Räty Maahanmuuttovirasto

Olli Snellman (poistui asiakohdan 5 jälkeen)Maahanmuuttovirasto

Liisa Vanhala OM

Jari Kähkönen (etäyhteys) Joutsenon vastaanottokeskus

Suvi Tiainen, sihteeri SM/MMO

**1. Kokouksen avaus**

Puheenjohtaja avasi kokouksen.

**2. Edellisen kokouksen kokousmuistion hyväksyminen**

Hyväksytään edellisen kokouksen kokousmuistio kirjallisessa menettelyssä.

**3. Osallistujien näkemykset, kuinka hankkeessa edetään säilöönoton vaihtoehtojen selvittämisen suhteen**

Keskusteltiin säilöhankkeessa aiemmin tehdyistä säilöönoton vaihtoehtoja koskevista selvityksistä.

Tarkistetaan HE-luonnoksen nykyinen muotoilu yleisperusteluissa koskien pantavalvontaa. Kokouksessa esitettiin näkemys, että luonnoksessa otetaan nyt liian suoraan kantaa pantavalvontaa vastaan. Yksi vastaanottokeskuksissa mahdollisesti toteutettava säilöönoton vaihtoehto voisi olla esimerkiksi poistumiskielto. Se ei kuitenkaan estäisi poistumista täysin ja vaatisi myös henkilökuntaa. Esimerkiksi matkustusasiakirjojen hankkimisen vuoksi pitkittyneille säilöönotoille tulisi pyrkiä etsimään joustavia välimuotoja. Pantavalvonta voisi toimia esimerkiksi näissä tilanteissa. Puheenjohtaja totesi, että maahanmuutto-osaston korkeakouluharjoittelija voisi tehdä kansainvälisen selvityksen vaihtoehdoista.

Hallituksen esitykseen olisi hyvä saada myös tieto, paljonko kielteisen päätöksen saaneita katoaa. Onko poliisilla tällaista tietoa?

**4. HE-luonnosta koskevat kommentit**

Erityisavustajien kanssa järjestetyssä palaverissa nousivat esiin kysymykset säilöönoton vaihtoehdoista sekä säilökohtelulakia koskien säilöönottoyksikön asemaa koskevan pykälämuutoksen käytännön merkityksestä ja tapamaisoikeuden rajoittamiseen liittyvistä seikoista.

Tilastointiin liittyvien kysymysten osalta todettiin, että vaihtoehtoisten turvaamistoimien käytön tilastointia kehitetään Vitjassa. Pyydetään, että Poha toimittaisi hallituksen esitykseen tilastotietoja vaihtoehtoisten turvaamistoimien käytöstä.

Eurooppalaista vertailua pyritään saamaan EMN:n selvityksestä sekä lisäksi korkeakouluharjoittelija voisi hankkia Euroopan laajuisia tilastotietoja säilöönottomääristä.

**5. Lausuntokierrokselle lähettämisen jälkeen HE-luonnokseen tehdyt päivitykset**

Keskusteltiin HE-luonnoksen uudesta muotoiluehdotuksesta, jossa säilöönoton yleiset edellytykset on kirjattu 117

a §:ään.

Joni Länsivuori totesi, että säilöönoton "yleiset edellytykset" ovat enemmänkin turvaamistoimien "tarkoituksia ja

tavoitteita". Länsivuori ehdotti, että 117 a §:n otsikko voisi olla "Turvaamistoimien tarkoitus" tai "tavoite". Säilöönoton "edellytyksiä" ja "tarkoituksia" käytetään laissa nyt sekaisin, mikä tekee kokonaisuudesta sekavan. Tämä asia päätetään, kun on saatu kaikkien tahojen kommentit ja lausunnot.

Käsiteltiin asiakasrekistereitä koskevia säädösmuutoksia. Olli Snellman Maahanmuuttovirastosta alusti aihetta. Lähtökohtana on asiakkaiden informointi ja oikeus tarkastaa itseään koskevia rekisteritietoja. Vastaanottokeskusten asiakasrekisteriin tallennettavista tiedoista säädetään yksityiskohtaisesti turvapaikanhakijoiden vastaanottoa koskevan lain 46 §:ssä. Esimerkiksi potilastietorekisteri tulee olla aina oma osarekisterinsä silloin, kun tarjotaan terveyspalveluita, koska terveydenhuollon ammattihenkilön on aina tehtävä potilaskertomus. Näin ollen potilastietorekisteri tulisi ottaa huomioon myös rekisterisäädöksissä. Niin kutsutussa säilökohtelulaissa viitataan edellä mainittuun vastaanottolakiin esimerkiksi rekisterisäädösten osalta. Yleensä samaan henkilörekisteriin voi merkitä vain samaan käyttötarkoitukseen merkittäviä tietoja. Näin ollen herää kysymys, voidaanko vastaanottokeskusten ja säilöönottoyksikön keräämät tiedot tallentaa samaan rekisteriin. Esimerkiksi terveydenhuollon ja sosiaalihuollon tiedot merkitään omiin rekistereihinsä, vaikka ne koskevat samoja ihmisiä. Todettiin myös, että nykyisessä ehdotuksessa rekisteriin merkittävät tiedot on rajattu niin suppeasti, että säilöönottoyksikön toiminta vaikeutuisi huomattavasti.

Mallia rekisterisäädösten muotoiluun voisi hakea esimerkiksi laista henkilötietojen käsittelystä rangaistusten täytäntöönpanossa. Laissa säädetään, että rekisteriin merkitään toiminnan toteuttamisen kannalta välttämättömät ja tarpeelliset tiedot. Henkilötietolaissa todetaan, että myös arkaluonteisia tietoja saa käsitellä, jos siitä säädetään laissa tai niiden käsittely johtuu laissa säädetystä tehtävästä.

Vastaanottokeskusten osalta tietosuojavaltuutetulle on kommentoitu vierailijarekisterin tarpeellisuutta. Vierailijakirjan pitäminen vastaanottokeskuksissa on tarkoituksenmukaista perustuen turvallisuus- ja paloturvallisuustekijöihin sekä mahdollisten rikosten selvittämiseen. Kaikissa vastaanottokeskuksissa yhtä lukuun ottamatta on myös kameravalvonta, josta tulee informoida kyltein sekä tehdä rekisteriseloste. Asiakkaille jaettavassa käytännön asioista tiedottavalla lomakkeella on kerrottu rekistereistä, rekisteriselosteista sekä tietojen tallentamisesta sekä, mistä itseään koskevia tietoja voi tarkistaa.

Hallituksen esitysluonnoksen ongelmana on, että luonnoksessa on yksilöity varsin yksityiskohtaisesti, mitä tietoja saa tallentaa. Mihin muita tietoja kuten potilastietoja saisi tallentaa? Henkilötietolaki pätee yleislakina ja siinä on säädelty tarkemmin tietojen tallentamisesta.

Rekistereitä koskevien pykälien muotoilu on tärkeää, koska tietosuojaan ja henkilötietoihin liittyvät kysymykset ovat sellaisia, joihin perustuslakivaliokunta kiinnittää huomiota. Lisäksi Metsälän säilöönottoyksiköstä on tehty rikosilmoitus koskien säilöönottoyksikön pitämää vierailijarekisteriä. Alkuperäinen tarve avata rekisterisäädöksiä on lähtöisin kyseisestä rikosilmoituksesta ja, kun rekisterisäädöksiä joudutaan avaamaan, tulee kokonaisuus pohtia uudelleen.

**6. Aikataulu**

Sovittiin, että seuraava kokous pidetään 10.4. klo 9-11. Peruutetaan 2.4. sovittu kokous, koska todennäköisesti kaikki lausunnot eivät vielä tuolloin olisi käytettävissä.

Sovittiin, että työryhmän jäsenet toimittavat yleisperusteluita koskevat kommentit 14.3. mennessä, minkä jälkeen yleisperustelut lähetetään käännettäväksi.

**7. Muut asiat**

Ei ollut muita asioita.

**8. Kokouksen päättäminen**

Puheenjohtaja päätti kokouksen.

|  |  |
| --- | --- |
|  |  |
| Jakelu | Seppo Sivula, SM, PO, jäsen  Joni Länsivuori, SM,PO, varajäsen  Mia Poutanen, POHA, jäsen  Jussi Huhtela, varajäsen  Johanna Räty, Migri, jäsen  Raisa Bernards, Migri, varajäsen  Pekka Nuutinen, Metsälän vastaanottokeskus/Säilö, jäsen  Mikko Mäkinen Metsälän vastaanottokeskus/Säilö, varajäsen  Liisa Vanhala, OM, jäsen  Martti Ant-Wuorinen. Raja, jäsen  Max Janzon, Raja, varajäsen  Jari Kähkönen, Joutsenon vastaanottokeskus, jäsen  Antti Jäppinen, Joutsenon vastaanottokeskus, varajäsen  Annikki Vanamo-Alho, SM, MMO  Jutta Gras, SM,MMO  Tero Mikkola, SM, MMO  Suvi Tiainen, SM, MMO  Essi Syrjäkari, SM, MMO |
| Tiedoksi | Ministeri Räsänen  Valtiosihteeri Nahkala  Kansliapäällikkö Nerg  Erityisavustajat Andersson ja Falk  MMO esittelijät |